o
"Sydämen rukous - Sielu 3/4"
Tervetuloa Arken TV:n seuraan. Minä olen Linda Bergling
ja tämä on kolmas ohjelma sarjassamme: "Sydämen rukous".
Puhun nyt siitä, kuinka voi täyttyä Jumalan sanalla ja siitä,
kuinka sanan kautta voi myös kuulla Jumalan äänen.
Usein kysytään: "Miten Jumalan äänen kuulee?"
Onko ääni, joka puhuu, ulkopuolellamme?"
Varmasti näin voi ollakin.
Mutta kun ottaa Jeesuksen sydämeensä, tulee Jumalan lapseksi,
Jeesus muuttaa henkeemme, olemuksemme keskukseen,
ja hän haluaa eheyttää hänen ja meidän välisen suhteen.
Hän haluaa puhua meille, johdattaa ja opettaa meitä,
rakentaa meitä ja näyttää meille erilaisia asioita.
Silloin on tarpeen ottaa hieman aikaa Jeesuksen kanssa olemiseen.
Kiihkeässä ajassamme tämä aika jää usein ottamatta.
Sanomme vain: "Huomenta, Jeesus!" "Hyvää yötä, Jeesus!"
Luemme tai rukoilemme pienen hetken.
Toisinaan lähetämme vain merkin Jumalalle hädässämme ja sanomme:
"Jeesus, tule auttamaan minua!"
Mutta Jeesus haluaa, että erotamme aikaa hänen kanssaan olemiselle.
Hän myös haluaa puhua meille.
Tavallisimmin Jumala puhuu oman sanansa kautta,
siis kun luemme Raamattua.
Usein voimme lukea Raamattua pinnallisesti ajatellen:
"Jaha, tässä lukee näin ja näin", emmekä saa siitä sen enempää.
Meidän tulee viipyä Sanan ääressä
niin, että Pyhä Henki voi avata Sanaa
ja voimme Sanan kautta kuulla Jeesuksen äänen.
Silloin Raamatun sana tulee hyvin henkilökohtaiseksi
kuulemme Jeesuksen puhuvan,
saamme yhteyden häneen ja voi syntyä ihana vuoropuhelu.
Jumala on luonut meidät rakkaussuhteeseen ja hän kaipaa
saada täyttää kaikki meidän tarpeemme,
tarpeemme tuntea itsemme arvokkaiksi,
turvallisuuden- ja rakkaudentarpeemme,
tarpeemme tuntea itsemme merkityksellisiksi,
että meidän elämällemme on kutsumus ja tarkoitus.
Raamattu sanoo, että kuljemme edeltävalmistetuissa teoissa.
"Mitä silmä ei ole nähnyt eikä korva kuullut,
minkä Jumala on valmistanut niille, jotka häntä rakastavat."
Kuinka sitä voi tietää, jos ei istu Jeesuksen seurassa
ja keskustele hänen kanssaan?
Meidän tulee siis rauhoittaa kehomme.
Aikaisemmin puhuimme siitä, että kehomme tulee asettaa paikkoihin,
joissa se rauhoittuu, parantuu ja virkistyy.
Sielu eli ajatukset, tahto ja tunteet
tahtoo toisinaan kulkea omille teilleen
ja meidän tulee harjoittaa sieluamme rakastamaan Jumalan sanaa
Meidän sielumme tulee täyttyä Jumalan sanalla, ajatuksilla,
hänen tahdollaan ja rakkaudellaan.
Meidän tunteemme, tahtomme ja ajatuksemme
tulee siis täyttyä Jumalan sanalla.
Raamatussa sanotaan, että meidän tulee rakastaa Herraa Jumalaamme
koko sydämestämme ja sielustamme.
Näin meidän tulee kääntää ja kohottaa sielumme Jumalan luo.
Daavid sanoo psalmissa 25:
"Sinun tykösi, Herra, minä ylennän sieluni ."
Haluan antaa ajatukseni, tunteeni ja tahtoni Jumalalle,
niin, että minun tahtoni yhtyy Jumalan tahtoon,
minun ajatukseni rakastavat Jumalan ajatuksia
ja tunteeni täyttyvät Jumalan tunteilla.
Kun sielun saa kääntää Jumalan puoleen
ja olla hiljaa hänen edessään, Pyhä Henki voi auttaa meitä
kuulemaan Jumalan äänen.
Tästä puhutaan Johanneksen evankeliumin 10. luvussa.
On itse asiassa luonnollista, että kuulemme Jumalan äänen
Jumalan äänen kuulemme sisällämme.
Kun Jumala avaa Raamatun sanaa,
kuulemme kuitenkin Jumalan äänen sisimmässämme.
Aikaisemmin minusta oli stressaavaa olla kauan Sanan ääressä
ja se tuntui niin ikävältä, että hetken kuluttua halusi mennä pois,
mutta Herra sanoi minulle: "Opetan sinua viipymään sanan ääressä.
Opetan sinua, miten sinun tulee toimia."
Nyt minä opetan sinua ja
aluksi luen Johanneksen evankeliumin luvusta 10.
Jeesus sanoo näin: "Totisesti, totisesti minä sanon teille:
joka ei mene ovesta lammastarhaan, vaan nousee sinne muualta,
se on varas ja ryöväri.
Mutta joka menee ovesta sisälle, se on lammasten paimen.
Hänelle ovenvartija avaa, ja lampaat kuulevat hänen ääntänsä;
ja hän kutsuu omat lampaansa nimeltä ja vie heidät ulos.
Ja laskettuaan kaikki omansa ulos hän kulkee niiden edellä,
ja lampaat seuraavat häntä, sillä ne tuntevat hänen äänensä.
Mutta vierasta ne eivät seuraa, vaan pakenevat häntä,
koska eivät tunne vierasten ääntä."
Elämässämme on niin monia ääniä, jotka haluavat puhua,
mutta Jeesus ei ole vieras sinulle.
Hän rakastaa sinua, hän on kuollut puolestasi
ja hän haluaa, että opit tuntemaan hänen äänensä
niin, että tunnet turvallisuutta hänen seurassaan
ja kuulet hänen äänensä arkielämässäkin.
Kaikessa mitä teet voit tulla Pyhän Hengen johtamaksi
ja kun Jumalan sana saa pysyä sinussa,
Pyhä Henki nostaa sanan sinulle ja tekee sen eläväksi,
niin, että tunnistat sanan elämän eri tilanteissa.
Nyt pidämme pienen tauon ja jatkamme hetken kuluttua.
Tervetuloa takaisin!
Tiedän, että sinä kaipaat kuulla Jumalan ääntä
ja tuntea turvallisuutta rakkaussuhteessasi Jeesukseen.
Jumala on antanut meille Raamatun sanan.
Tämähän on elävää Sanaa, joka vaikuttaa meissä.
Sana tuottaa hedelmää, joka Raamatun mukaan voi olla
30-, 60- tai 100-kertaista.
Sana on myös Hepr. 4:n mukaan kuin miekka,
joka osuessaan sydämeemme viiltää halki sielun ja hengen,
nivelet ja luiden ytimet ja paljastaa ajatuksemme,
niin, että näemme, ovatko ajatuksemme Jumalan ajatuksia
vai omaa mielikuvitustamme.
Sisimmässämme on kaipaus tuntea Jumalan ajatuksia ja tekoja.
Toivomme pääsevämme käsiksi siihen, mitä Jumala on varannut meille.
Raamattu sanoo myös, että Jumalan sana on kuin peili,
josta näemme, miltä Jumalan silmissä näytämme,
mitä hän ajattelee meidän elämästämme ja tulevaisuudestamme.
Jumalan sana on myös kuin vesi, joka voi pestä meidät puhtaiksi.
Sana on kuin kylpy, jossa meidät kylvetetään ja pestään.
Mutta sanan täytyy avautua.
Psalmissa 119 on rukous, jota usein rukoilen.
Jakeessa 130 on rukous, että Jumala avaisi sanansa.
Toisinaan luemme hienoja Raamatunkohtia,
mutta kaikki tuntuu kuolleelta eikä mitään tapahdu.
Mutta meidän tulee lähestyä sanaa rukoillen ja sanoa:
"Jeesus, avaa sanaasi, että näen ja kohtaan sinut sanassa
ja saan kuulla sanan kautta Sinun äänesi."
Psalmin 119 jakeessa130 sanotaan:
"Kun sinun sanasi avautuvat, niin ne valaisevat
ja antavat yksinkertaiselle ymmärrystä.
Minä avaan suuni ja huohotan, sillä minä halajan sinun käskyjäsi."
Minä kaipaan kuulla Sinun ääntäsi.
Emme voi tulla Jumalan eteen sanoen: "Puhu nyt nopeasti niin
voin tehdä joitain muuta.
Meidän täytyy viipyä hieman hänen edessään.
Ehkä 15, 20 tai 45 minuuttia.
Mitä enemmän antaa sielun ja hengen täyttyä sanalla
sitä suuremmaksi sisäinen kaipaus tulee saada kuulla lisää.
Mitä ajattelet tästä? Haluan kuulla Sinun äänesi.
Rakastamme Jumalan ääntä.
Jumalan ääni ei pelota meitä vaan se rohkaisee, lohduttaa, opettaa,
rakentaa ja ojentaa ja sen on niin turvallista,
että kaipaamme saada kuulla Jeesuksen puhuvan
ja siksi tulee viipyä tässä, että totumme kuuntelemaan sydäntämme.
Ajattelin opettaa, miten tätä voi käytännössä tehdä,
miten sanan äärellä voi viipyä.
Tämähän ei aina ole helppoa.
Sanoin kerran Herralle: "Mitä minun tulisi tehdä, kun luen sanaasi
tuntuu, etten saa siitä mitään?" Jeesus sanoi minulle:
"Sinun tulee rukoilla samalla kun luet."
- Näin olen tehnytkin. - Sinun tulee rukoilla kielillä,
sillä kielellä, jonka olet minulta saanut!
Jos sinulla ei ole tätä kieltä,
jolla voi puhua salaisuuksia Jumalalle,
sinun tulee pyytää, että saat sellaisen kielen.
Raamattuhan lupaa, että saamme, mitä tahansa pyydämmekin.
Tästä on ollut suunnaton apu minulle.
Kun rukoilen Jumalaa avaamaan sanaansa, rukoilen samalla,
että hän avaisi sanansa niin, että syntyisi kohtauspaikka
Jeesuksen ja minun välilleni sanan kautta.
Minulla on tapana ottaa lyhyt Raamatun teksti,
vaikka toisinaan luenkin tekstiä yhteen menoon
nähdäkseni, mitä Raamatussa sanotaan,
mutta, kun haluan kohdata Jumalan sanassa, en ota pitkää tekstiä.
Otan nyt erään tekstin, jota olen usein lukenut,
koska rakastan tekstejä, jotka puhuvat Jumalan rakkaudesta.
Luen Efesolaiskirjeen 3. luvun 16. jakeesta eteenpäin:
"Rukoilen, että hän kirkkautensa runsauden mukaisesti antaisi teidän
sisällisen ihmisenne puolesta, voimassa vahvistua
hänen Henkensä kautta
ja Kristuksen asua uskon kautta teidän sydämissänne
niin, että te rakkauteen juurtuneina ja perustuneina,
voisitte kaikkien pyhien kanssa käsittää,
mikä leveys ja pituus ja korkeus ja syvyys on,
ja oppia tuntemaan Kristuksen rakkauden,
joka on kaikkea tietoa ylempänä;
että tulisitte täyteen Jumalan kaikkea täyteyttä.
Mutta hänelle, joka voi tehdä monin verroin enemmän kuin kaikki,
mitä me anomme tai ymmärrämme, sen voiman mukaan,
joka meissä vaikuttaa,
Hänelle kunnia seurakunnassa ja Kristuksessa Jeesuksessa
kautta kaikkien sukupolvien, aina ja iankaikkisesti! Amen."
Luin tämän tekstin melko nopeasti ja jos nyt lähtisin pois,
unohtaisin sen.
Mutta nyt rukoilen: "Herra, avaa tämä teksti.
Haluan, että näytät Jeesuksen tässä tekstissä.
Haluan kuulla hänen äänensä tässä tekstissä.
Haluan kuulla hänen puhuvan henkilökohtaisesti minulle.
Haluan kuulla Jeesuksen sanovan: 'Linda, haluan puhua sinulle,
haluan rohkaista sinua ja kertoa, mitä nuo sanat merkitsevät.' "
Luettuani tekstin nopeasti, luen sen sitten hyvin hitaasti
samalla rukoillen sydämessäni:
"Pyhä Henki, avaa tämä teksti, että saan kohdata Jeesuksen.
Haluan kuulla hänen äänensä, en vieraan ääntä, vaan Jeesuksen."
Näin siis rukoilen ja luen tekstin uudelleen
tällä kertaa hitaasti, hiljaa sisimmässäni.
Luen sen myös kielillä puhuen.
Kielillä puhumalla uudistan rakkaussuhteeni Jumalaan.
Raamatussahan sanotaan, että kielillä puhuva
puhuu salaisuuksia Jumalalle.
Sanat, joita haluan puhua Jumalalle kuuluvat:
"Rakastan Jeesusta, haluan kuulla sinun ääntäsi,
haluan, että johdatat, opetat, rohkaiset ja vahvistat minua."
Se voi kuulostaa tällaiselta:
Katson tekstiä ja rukoilen samanaikaisesti.
Puhun kielillä Jeesukselle.
Näin kielillä puhuen rukoilen: "Jeesus, haluan kohdata sinut!
En halua epätodellista, kaukaista suhdetta sinuun!
Haluan kohdata sinut ja kuulla sinun äänesi!
Haluan, että puhut minulle näiden Raamatun sanojen kautta!
Kielilläpuhuessani kuulen sisimpäni huutavan Jumalan puoleen.
Haluan saada yhteyden sinuun, Jeesus!
Haluan, että ilmestyt!
Johanneksen evankeliumissa sanotaan että hän, joka meissä asuu,
myös ilmestyy meille.
Rukoillessani tällä tavoin rukoilen myös:
"Pyhä Henki, auta sieluani, ajatuksiani, tahtoani ja tunteitani
suuntautumaan Raamatun sanaan."
En halua, että ajatukseni tai tunteeni ovat jossakin muualla,
vaan haluan, että sieluni on niin hiljaa Jumalan edessä
että hänen läsnäolonsa ja rakkautensa ravitsevat sieluani.
Daavid sanoo, eräässä psalmissaan:
"Minun sieluni ikävöitsee ja kaipaa sinua,
niinkuin peura halajaa vesipuroille,
niin minun sieluni halajaa sinua, Jumala."
Mikään muu asia tässä maailmassa
ei voi täyttää sielun syvintä tarvetta,
sillä sielu on luotu rakastamaan Jumalaa.
Kun puhumme kielillä, me houkuttelemme sieluamme,
ajatuksiamme ja tunteitamme pysymään Jeesuksen edessä
saamaan ravintoa hänen läsnäolostaan.
Tervetuloa takaisin!
Toivon, että haluat jatkaa vielä hetken,
kun tarkastelemme syvempää yhteyttä Jumalan sanaan
ja odotamme, että Jeesus puhuisi meille.
Jumalan sana on syntynyt hänen Henkensä vaikutuksesta .
2 Tim 3:16:ssa sanotaan näin: "Jokainen kirjoitus,
joka on syntynyt Jumalan Hengen vaikutuksesta,
on myös hyödyllinen opetukseksi, nuhteeksi, ojennukseksi,
kasvatukseksi vanhurskaudessa,
että Jumalan ihminen olisi täydellinen,
kaikkiin hyviin tekoihin valmistunut."
Toisinaan, kun olen ollut Jumalan edessä
ja rukoillut näin sanan avulla,
hän on ojentanut minua ja sanonut: "Linda haluan, että lopetat tuon ja
menet tätä tietä sen sijaan."
Toisinaan saan opetusta selvistä asioista,
toisinaan hän lohduttaa minua
tai rakentaa minua jollakin sanalla,
tai rohkaisee minua.
Toisinaan hän kehoittaa minua olemaan vain hiljaa.
Toisinaan vain tunnen hänen rakkautensa Raamatun sanan kautta
eikä paljoa sanota.
Rakastan yhteyttä Jumalan kanssa.
Mitä enemmän tätä yhteyttä saa, sitä luonnollisemmaksi tulee
jutella Jumalalle.
Viimeisen 15 vuoden ajan kun olen kulkenut Herran kanssa
hän on jutellut koko ajan.
Huomaan usein, että tarvitaan paljon kielilläpuhumista,
kun etsitään häntä ja hänen kanssaan keskustellaan,
minkä jälkeen tehdään ja ratkaistaan erilaisia asioita.
Jumalan äänen kuulemisen ja hänen kanssaan kommunikoinnin
ei tule olla jotakin kummallista, uskonnollista tai omituista
niin, että ääntäkin muutetaan
vaan hän haluaa olla ystäväsi ja Herrasi,
joka johdattaa sinua elämän läpi ja auttaa sinua
kaikissa mahdollisissa olosuhteissa.
Ottamalla aikaa ja olemalla hiljaa Jumalan edessä
totutat itsesi Jumalan läsnäoloon
eikä Jumala tunnu koskaan erityisen kaukaiselta.
Aluksi siis luetaan nopeasti, sitten hitaasti,
rukoillen, myös kielillä, jos sinulla on tämä lahja.
Sitten tulee pysähtyä ja olla hiljaa odottaen Herraa.
Kannattaa pitää kynää ja paperia mukana,
koska on hauskaa merkitä muistiin, mitä Herra puhuu
Pyhän Hengen kautta.
Kaikki kirjoittamani kirjat ovat syntyneet tällä tavalla.
Olin Jumalan kanssa, joskus tunnin, joskus kaksi.
Herra opetti minua, kun istuimme yhdessä.
Kirjoitin ylös sen, mitä Jumala sanoi,
myöskin erilaisista rinnakkaiskohdista.
Muutaman vuoden kuluttua huomasin,
että kokonainen kirja oli syntynyt näistä asioista.
Nyt hiljennymme Herran edessä ja rukoilemme,
että Jumala puhuisi meille.
Mieti sitten, mitä sinussa tapahtuu ja mitä Jumala sanoo ja mitä koet.
Toisinaan näemme kuvan, kuulemme hiljaisen äänen
tai lukemasi sana alkaa elää ja näet erilaisia asioita.
Siihen menee kuitenkin hieman aikaa
emmekä tee sitä tässä TV-ohjelmassa
mutta voit katsoa minua, kun luettuani sanaa
ja rauhoitettuani itseni kuuntelen sisintäni.
Herra, mitä haluat sanoa minulle?
Valaise sanasi, jotta voin nähdä jotakin
sinun rakkaudestasi tässä kauniissa sanassa.
Kiitän sinua, Jeesus, että juuri nyt puhut minulle.
Kuulen, kuinka Jeesus haluaisi puhua juurien tärkeydestä.
On vaikeaa elää ilman juuria.
Herra puhuu, että on paljon ihmisiä,
jotka ovat kuin kukkaruukussa olevia kasveja,
joita siirrellään sinne ja tänne,
jotka eivät saa juuriaan omaan maahansa,
vaan ovat täysin riippuvaisia toisten rohkaisusta ja vedestä,
toisten ihmisten huomiosta.
Mutta Jeesus haluaa,
että meidän juuremme menevät syvälle hänen rakkauteensa,
niin että voimme ammentaa omaa ravintoa elämäämme.
Tätä ravintoa saamme runsaasti hänen rakkautensa kautta.
Nyt kuuntelen jälleen. "Kiitos, Pyhä Henki,
että ilmaiset sanaa ja annat ihanan valosi virrata sen kautta.
Puhu, Pyhä Henki, sydämeeni!
Kuulen, kuinka Jeesus sanoo, että ollessamme juurtuneina
hänen rakkauteensa, emme pelkää tulevaisuutta.
Mitä tahansa tapahtuukin,
vaikka kaikki tässä maailmassa järkkyy
ja kaikenlaista tapahtuu,
kun juuremme ovat Jeesuksessa, emme kaadu.
Tulemme puiksi, jotka on istutettu vesipurojen ääreen.
Rajut myrskytkään eivät kykene repimään maasta sitä puuta,
joka on istutettu Jeesukseen Kristukseen.
Jeesus sanoo myös, että me kannamme paljon hedelmää.
Ollessamme istutettuina hänen sydämensä rakkauteen,
toiset ihmiset rohkaistuvat, saavat lohdustusta ja rakentuvat meistä.
Kuulen myös, kuinka hän sanoo, että meidän ei tule pelätä tulevaisuutta
sillä hänen rakkautensa riittää koko matkan ajaksi.
Hänen rakkautensa koko leveydessään ja pituudessaan
on kanssamme aivan kaikkina päivinä.
Ei tule sellaista päivää, jolloin Jeesus ei olisi kanssamme.
Hän auttaa, lohduttaa ja johdattaa meitä
ja hän sanoo, ettei meidän tule pelätä tulevaisuutta.
Kuulen Herran sanovan, ettei meidän tule pelätä tulevaisuutta.
Minun ei tarvitse pelätä eikä sinun.
Kun kuulen hänen sanovan tämän minulle,
tunnen valtavaa turvallisuutta.
Hän sanoo, että tulevaisuuteni on hänen kädessään,
että hän vaikuttaa tahdossani ja teoissani,
että hän antaa minulle enemmän kuin edes kykenen pyytämään.
Hänen ajatuksensa ja suunnitelmansa tulevaisuutemme suhteen
ovat suurenmoisempia kuin osaamme edes uneksia, kuvitella tai toivoa.
Tunnen valtavaa lohdutusta ja rohkaisua Jeesuksen sydämeltä.
Hänen ajatuksensa täyttävät minun ajatukseni.
Tunnen myös, kuinka hänen sanansa täyttää
sieluni ja tunteeni. Tunnen syvää rauhaa ja lepoa sielunelämässäni.
Tunnen myös, kuinka hänen Henkensä koskettaa tahtoani.
Tunnen sisimmässäni todella tahtovani samaa kuin Jumala.
Kaipaan saada osan siitä tulevaisuudesta,
jonka hän on varannut minun elämälleni.
Tiedän, että sinäkin kaipaat samaa omassa elämässäsi.
Se tulevaisuus, joka hänellä on varattuna sinulle,
kuvataan Raamatussa.
Jumala haluaa avata sanaansa sinulle
ja hän haluaa, että otat hieman aikaa.
On myös hyvä tehdä tätä säännöllisesti,
niin ettei se tapahdu vain silloin tällöin kun huvittaa.
Vietä säännöllisesti hetki Jeesuksen kanssa joka päivä.
Ajan ei tarvitse olla kovin pitkä, voit aloittaa 5-10 minuutilla,
sitten pitempään ja huomaat, että lopulta aika katoaa,
kun olet Herran kanssa.
Jumala siunatkoon sinua! Tapaamme pian uudestaan.
Suomennos: Heikki Järvenpää
Yhteystiedot: Arken Helsinki p. 045-113 60 00 e-mail: helsinki@arken.org Fordamling Arken I Sverige p. +46 8 5888 40 00 e-mail: info@arken.org